  Виталий Пронин 6-тӥ-8-тӥ пӧсьтолэзе Шаркан ёросысь Быгы гуртын ортчоз фин-угор сиён-юонлы сӥзем «Быг-быг» фестиваль. Туэ со 4-тӥзэ ортче ни.Кылем арын сямен ик, туэ фестивальын, шулдыръяськем но сием-юэм сяна, нимысьтыз люкаськозы наукаен вырисьёс. Нырысетӥ нуналаз, кылсярысь, Шарканысь  Тол бабайлэн юртаз вераськозы, кызьы шаерамы утиське но азинске калык киужен вырон. Мукет нуналаз семинарын учкозы, маин пӧртэм луэ фин-угор сиён-юон. Нош кыӵе удмурт сиёнъёс вунэмын ни? Вань мылкыд карисьёс быгатозы вуылыны Шаркан ёросысь гуртъёсы.Нош кызьы пӧраськисьёстэк? Пӧртэм улосвылъёсысь командаос пӧралозы асьсэ калык сиёнзэс. Кинлэн ческытгес? Нимысьтыз нюръяськозы егитъёс но.Фестиваль, 4 ар талэсь азьло вордскыса, али брендлы пӧрмиз ни, пельняньлы сӥзем фестивален валче арысь аре тросгес но тросгес калыкез люка, кунгож сьӧрысь адямиосты кыске. Туэ фестивальлэн дуно куноосыз - Эстониысь сетуос. Фестивальын соос асьсэ культураенызы, киужъёсынызы тодматозы.    0+     